ועדת הכספים, כנסת 18, פרוטוקול מספר 1229, 2012-12-23 12:10

משה גפני: אנחנו עוברים עכשיו לבקשה שלי לרביזיה על שינויים בתקציב לשנת 2012, מספרי הפניות לוועדה: 1005 ו-1006 שהם לצורך תקצוב גמלאות – את שומעת, עפרה?

משה גפני: – לצורך תקצוב גמלאות ושירותים רפואיים לניצולי השואה.

משה גפני: הצבעתי בשבוע שעבר על הפנייה הזאת, אבל הגשתי רביזיה מכיוון שהייתה פה קבילה, גם שלי – ה-102 מיליון שקלים יורדים מהביטוח הלאומי ואני מבקש לדעת אם יש פה נציג של הביטוח הלאומי.

משה גפני: האם זה יפגע בתשלומים של המוסד לביטוח לאומי?

רועי קרת: לא.

רועי קרת: זה לא יפגע.

משה גפני: אז ה-102 מיליון שקלים עוברים ליישום - - -

תמי מרוז: סליחה, זה לא יפגע בהשלמת הכנסה?

יואל חסון: איך זה לא יפגע?

רועי קרת: אני אסביר ואולי חברי ישלים את הדברים אחר כך.

רועי קרת: אלו כספים שהם לא כספי הביטוח הלאומי.

רועי קרת: האוצר, כידוע, משפה את המוסד לביטוח לאומי על כל מיני סכומים שאנחנו גובים ועל סכומים שאנחנו משלמים במשך השנה.

רועי קרת: השנה, כמו שקרה בשנים קודמות, האוצר העביר יותר מדי כסף.

רועי קרת: אלו לא כספים שלנו, אין לנו טענה עליהם והם אמורים לחזור לאוצר המדינה.

משה גפני: חבר הכנסת עתניאל שנלר, אנחנו מדברים על 102 מיליון שקלים שילכו לרשות לזכויות ניצולי שואה לצורך תקצוב גמלאות ושירותים רפואיים לניצולי השואה.

עתניאל שנלר: זה בנוסף למסגרת הקיימת?

משה גפני: לא, לא.

משה גפני: זה לא קשור בכלל לקרן.

משה גפני: תסבירי, עפרה.

עפרה רוס: זה תשלום לתגמולים ולטיפולים רפואיים לניצולי שואה.

משה גפני: תסבירי.

עפרה רוס: יש לנו תגמולים בגובה של כ-50 מיליון שקלים שדיברנו עליהם ויש לנו צרכים נוספים שאנחנו נותנים לניצולי השואה וצרכים תוספת תקציבית – זה עבור כל מיני טיפולים רפואיים - - -

משה גפני: זה לא קשור לקרן.

משה גפני: לא קשור בכלל.

עפרה רוס: זה לא קשור לקרן לחלוטין, זאת עוד תוספת שהמדינה נותנת לניצולי השואה – ממש לא קשור לקרן.

משה גפני: בעקבות הבהרת הדברים אני מודיע שאני מסיר את הרביזיה ולכן אנחנו לא צריכים להצביע והכסף עובר.

משה גפני: פנייה 1005 ו-1006 מאושרות - - -

עתניאל שנלר: זה עבר בפעם שעברה.

משה גפני: כן, אני הגשתי רביזיה.

משה גפני: אבל ברגע שהסרתי את הרביזיה, אחרי ההסבר, הכסף יעבור לרשות.

משה גפני: אותה שאלה קיימת על מספרי פנייה לוועדה: 1013 ו-1014.

משה גפני: שם מדובר על 15.3 מיליון שעוברים למשרד הרווחה לצורך תקצוב חוסים במסגרת חוץ-ביתית, וגם זה יורד מהמוסד לביטוח לאומי.

משה גפני: אני מבקש לדעת, עורך דין קרת, האם זה יפגע בפעילות של המוסד לביטוח לאומי?

דב בארי: זה זהה להעברה התקציבית הקודמת, לצורך העניין.

דב בארי: זה תקצוב עודפים - - -

עתניאל שנלר: כמה בסך הכול?

עתניאל שנלר: 105 מיליון ועוד 15 מיליון?

עתניאל שנלר: זהו?

משה גפני: 102 מיליון ועוד 15.3 מיליון.

דב בארי: כן, כן.

דב בארי: זה נובע מטיפול - - -

משה גפני: התחלתי לעבוד במשרד האוצר, אני צריך לדעת מספרים.

דב בארי: זה עניין טכני פשוט.

דב בארי: את תקציב המדינה ל-2012 בנינו לפני שנתיים.

דב בארי: תקצבנו באופן מקורי את הביטוח הלאומי.

דב בארי: יש שם תקציב שיושב שם כאבן שאין לה הופכין כי אין דרך ואין צורך להעביר את זה לביטוח הלאומי.

דב בארי: מדינה משפה את הביטוח הלאומי והכול לפי חוק והכול משולם עד לשקל האחרון.

דב בארי: זה תקציב עודף ונעשה - - -

משה גפני: טוב, אחרי שהלאמתם את הביטוח הלאומי לפני כמה שנים אז הכול בסדר.

משה גפני: עורך דין קרת, לא מעניין אותי מה שאומר בארי בעניין הזה – מעניין אותי מה שאתה אומר.

משה גפני: אין פגיעה?

רועי קרת: אבל מה שהוא אומר זה נכון.

משה גפני: אני יודע.

משה גפני: כל מה שהוא אומר תמיד נכון, אבל לפעמים אתם מתרגזים על מה שהם אומרים נכון.

רועי קרת: נכון, נכון.

משה גפני: הפעם אתם לא מתרגזים?

רועי קרת: היינו פה כמה פעמים והתרגזנו – זה לא המקרה.

רועי קרת: זה לא כסף שלנו, זה כסף שהועבר מראש - - -

משה גפני: בסדר.

משה גפני: אני מסיר את הרביזיה מפנייה 1013 ו-1014, ועל כן הפנייה של 15.3 מיליון שקלים לצורך תקצוב חוסים במסגרות חוץ-ביתיות במשרד הרווחה מאושרת.

משה גפני: ואנחנו עוברים לסעיף האחרון בסדר היום.

משה גפני: דב, בוא הנה.

משה גפני: אין משרד התרבות?

טמיר כהן: לא קיבלנו פנייה.

עפרה רוס: אנחנו סיימנו?

משה גפני: כן, כן.

עפרה רוס: תודה רבה.

עתניאל שנלר: משה, יש עוד משהו היום?

משה גפני: כן, העברות.

משה גפני: טמיר אתם מאורגנים?

משה גפני: לא עושים הפסקה היום, צום היום.

עתניאל שנלר: אני מבין שאין בעיות מיוחדות, נכון רב משה?

משה גפני: אני לא יודע אלו פניות הגיעו.

אמנון כהן: להשלים מיליון לוקח ארבע שעות, מיליארדים – חמש דקות.

אמנון כהן: איך אתה מרגיש?

משה גפני: מה המצב?

אורי אריאל: משה, רק יצאנו וכבר גמרת - - -

משה גפני: לא גמרתי.

משה גפני: אני מחכה להעברות.

משה גפני: יש ארבע העברות.

אורי אריאל: מה זה?

אורי אריאל: אלו העברות?

אמנון כהן: יש העברות?

אמנון כהן: תסתדר לבד.

משה גפני: יש משרד התרבות שביקשתי לפצל.

משה גפני: נו, טמיר - - -

אמנון כהן: טוב, גפני, אני סומך עליך.

משה גפני: יש משהו דרמטי?

משה גפני: אמנון ואורי צריכים להישאר?

משה גפני: טמיר, תגיד להם.

טמיר כהן: שחררנו אותם, לא?

אורי אריאל: בסדר, אין משהו - - -

משה גפני: אם יהיה משהו אני אקרא לכם.

משה גפני: אני רוצה לסיים עד תפילת מנחה.

משה גפני: משרד הקליטה, אתה הרפרנט של הקליטה?

אופיר להב: אני עובד משרד הקליטה.

אופיר להב: פנייה 1010

משה גפני: מספר פניה לוועדה 1010.

אופיר להב: מדובר בשינוי פנימי לתקצוב בנושא מסורבי עלייה.

אופיר להב: הייתה החלטת ממשלה - - -

משה גפני: 168 אלף שקל?

משה גפני: טוב.

משה גפני: מי שבעד אישור הפנייה ירים את ידו.

משה גפני: מי נגד?

משה גפני: אין, מי נמנע?

משה גפני: אין.

משה גפני: בעד – פה אחד

משה גפני: נמנעים – אין פנייה 1010 אושרה.

משה גפני: הפנייה אושרה.

משה גפני: פניות 1105-1100 ו-1108

משה גפני: פניות 1100 עד 1105 ו-1108.

משה גפני: בבקשה, גיא.

אריאל אטיאס: הפנייה התקציבית הזאת נועדה לתת מענה לכמה צרכים - - -

משה גפני: רגע.

משה גפני: השרה דיברה איתי בשבוע שעבר.

משה גפני: אם זה יאושר היום, זה בסדר?

משה גפני: אתם יכולים להשתמש בפניות האלה?

אריאל אטיאס: כן.

משה גפני: איזה מזל יש לי.

משה גפני: בבקשה.

אריאל אטיאס: הפנייה נועדה לשרת כמה צרכים שיש למשרד: אחד, יש לנו הסכם עם - - - שבמסגרתם, חלקם בהרשאות וחלקם במזומן.

אריאל אטיאס: חלק מזה היא תוספת הרשאה בגין הסכם קיים מול משרד האוצר וחלק זה תוספת מזומן בגין הרשאות קיימות.

אריאל אטיאס: בנוסף לזה, יש לנו תוספת די גדולה לרשות העתיקות של 13 מיליון ש"ח.

אריאל אטיאס: גם זה סיכום תקציבי כנגד תכנית הבראה שעברה רשות העתיקות.

אריאל אטיאס: 10 מיליון ש"ח מיועדים לתקצוב משרד הספורט כנגד סיכום תקציבי שרק בסוף השנה, כמו שאתם יודעים, מגיע למשרדים, סיכום תקציבי שלנו עם אגף תקציבים שעכשיו בא לידי ביטוי.

אריאל אטיאס: בנוסף, עוד 4.5 מיליון ש"ח ממשרד ראש הממשלה בנושא שימור אתרים – תכנית תמר – אלו תכניות שהמשרד מפעיל הן בשימור אתרים והן ברשות העתיקות כנגד סיכומים מול פינסקי.

משה גפני: מה מול פינסקי?

משה גפני: לא הבנתי.

אריאל אטיאס: 4.5 מיליון ש"ח עבור שימור אתרי מורשת.

אריאל אטיאס: משרד ראש הממשלה, המועצה לשימור אתרים ורשות העתיקות עבור פרויקטים משותפים.

משה גפני: מה זה שייך לפינסקי?

אריאל אטיאס: פינסקי מנהל תכנית תמר, תכנית מורשת - - -

משה גפני: של משרד החינוך?

אריאל אטיאס: לא.

אריאל אטיאס: משרד ראש הממשלה.

אריאל אטיאס: ראובן פינסקי.

משה גפני: טוב.

אריאל אטיאס: יש עוד ארבעה מיליון ש"ח שנועדו לתקצב אזרחים ותיקים.

משה גפני: ראיתי, כן.

משה גפני: מה זה המיליון?

אריאל אטיאס: מיליון שקלים ממשרד החינוך עבור מתקני ספורט.

משה גפני: איפה בונים את זה?

אריאל אטיאס: יש תבחינים שפורסמו - - -

משה גפני: מיליון שקלים מספיקים למתקני ספורט?

אריאל אטיאס: לא.

אריאל אטיאס: אגמנו משאבים – ממשרד החינוך מיליון ש"ח.

אריאל אטיאס: בסך הכול נחלק 22 מיליון ש"ח.

משה גפני: טוב.

משה גפני: מי בעד אישור הפניות, ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד

משה גפני: נמנעים – אין

משה גפני: הפניות אושרו.

אריאל אטיאס: תודה רבה לכם.

משה גפני: על לא דבר.

משה גפני: משרד התרבות.

משה גפני: משרד החקלאות – דייג בכינרת - - -

אריאל אטיאס: זה לא אני.

אריאל אטיאס: אישרתי עכשיו פניות 1105-1100 ו-1108, נכון?

טמיר כהן: כן, זה אושר.

טמיר כהן: פניות 1098-1094

משה גפני: פניות 1098-1094, מי זה?

שגית אפיק: לא באו.

טמיר כהן: לא הגיעו, לא נמצאים.

אריאל אטיאס: זה לא אני, נכון?

משה גפני: מורידים לכם כסף.

אריאל אטיאס: זה בסדר.

משה גפני: 414 אלף ש"ח - - - פנייה 1122

משה גפני: פנייה 1122, בבקשה.

יוגב אוחיון: הפנייה נועדה - - -

משה גפני: אני לא יכול כך.

משה גפני: כן, בבקשה.

יוגב אוחיון: הפנייה נועדה לתוספת הרשאה להתחייב בסך 2.5 מיליארד שקל עקב טעות טכנית שהייתה לנו עם הפנייה שנועדה להפחית הרשאה באותו סכום ממשרד הביטחון.

טמיר כהן: אז זאת לא הייתה טעות טכנית.

טמיר כהן: הסברתם את זה בצורה מפורטת.

יוגב אוחיון: מה שהיה עם משרד הביטחון לא היה טעות טכנית.

יוגב אוחיון: מבחינת מערכות המחשב שלנו הפנייה של משרד הביטחון אושרה כביכול, למרות שהיא לא אושרה בפועל ואנחנו הסתמכנו - - -

משה גפני: אתה הרפרנט של האוצר?

יוגב אוחיון: אני רכז מאקרו באגף תקציבים באוצר.

משה גפני: מה אומר על זה משרד הביטחון?

יוגב אוחיון: הבקשה הזאת לא נוגעת למשרד הביטחון.

יוגב אוחיון: הבקשה הזאת נועדה לתוספת הרשאה כדי שפניות שדרשו הרשאה להתחייב, שאושרו כאן בוועדת הכספים יוכלו לעבור במערכת "מרכבה" - - -

משה גפני: על זה דיבר איתי השר?

יוגב אוחיון: לא.

יוגב אוחיון: אני לא מאמין.

משה גפני: שר האוצר דיבר איתי על זה.

יוגב אוחיון: יכול להיות שדיבר על הפנייה של משרד הביטחון.

משה גפני: לא, לא.

משה גפני: על זה.

משה גפני: על הרשאות להתחייב.

שגית אפיק: מה הטעות הטכנית?

משה גפני: מה הטעות?

יוגב אוחיון: הטעות הטכנית היא שבמערכות המחשב שלנו, ה-2.5 מיליארד שקלים שנלקחו ממשרד הביטחון הופיעו כסכום שיש לנו אותו, כסכום שאנחנו יכולים לחלק אותו.

יוגב אוחיון: בפועל חולקו הכספים האלה, אושרו כאן בוועדה.

יוגב אוחיון: מבחינת "מרכבה" – לנו יש מערכת תקציב שלא תואמת את מערכת "מרכבה".

משה גפני: אני לא הולך לעכב את זה, אני רק אגיש רביזיה.

טמיר כהן: מה דינה של הפנייה ההיא?

יוגב אוחיון: לא אושרה.

יוגב אוחיון: הפנייה הזאת, במידה והיא לא מאושרת – נניח הועברו בשבעו שעבר כספים למשרד החינוך, משרד החינוך התלונן שהוא לא רואה את הכספים במערכת.

יוגב אוחיון: זה בגלל שיש פער בין "מרכבה" למערכות התקציב.

יוגב אוחיון: הפנייה הזאת נועדה לתקן את הפער הזה.

יוגב אוחיון: אין בה שום דבר מהותי.

משה גפני: טוב, מי בעד אישור הפניה – ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד

משה גפני: נמנעים – אין

משה גפני: הפנייה אושרה.

משה גפני: אני מגיש רביזיה.

משה גפני: אני רק רוצה לברר את זה.

משה גפני: אין בעניין הזה שום השלכה?

יוגב אוחיון: במידה וזה לא יאושר עד סוף היום אז תהיה לנון בעיה עם ביצוע של פניות שאושרו בשבוע שעבר.

יוגב אוחיון: לכן, מה שאפשר ליישב היום - - -

משה גפני: היום, היום.

משה גפני: בסדר.

משה גפני: תודה רבה.

משה גפני: אורית, יש עוד משהו?

משה גפני: זה לא ה-2.5 מיליארד שאז לא אישרנו?

יוגב אוחיון: לא.

יוגב אוחיון: זה לא.

משה גפני: אין קשר.

משה גפני: אז למה זה בדיוק אותו סכום?

יוגב אוחיון: כי הסכום ההוא היה אמור לממן לנו דברים אחרים אז יש קשר טכני ביניהם אבל אין קשר מהותי, זאת אומרת, מה שלא אישרת – לא יאושר אז.

יוגב אוחיון: הכסף לא יילקח ממשרד הביטחון.

משה גפני: הבנתי.

צבי זרחיה: מה המשעות עכשיו של ה-2.5 מיליארד?

צבי זרחיה: לוקחים מהם?

משה גפני: לא, לא.

משה גפני: לא לוקחים.

משה גפני: הוא אומר שזה רק תיקון טכני.

יוגב אוחיון: אם הבעיה תיפתר בימים הקרובים אז יכול להיות שהכסף יילקח, אבל הפנייה הזאת לא לוקחת את הכסף – היא מכניסה לרזרבה - - -

משה גפני: טוב, צריך לדבר על זה.

משה גפני: אורית, יש עוד פנייה?

טמיר כהן: מאיפה לקחתם את ה-2.5 מיליארד האלה?

יוגב אוחיון: הם נוספו באישור ועדת הכספים, אין מקור להם.

יוגב אוחיון: ההרשאה להתחייב היא לא - - -

משה גפני: עוד משהו?

טמיר כהן: - - - אתה מסביר את זה?

משה גפני: לא, לא.

משה גפני: תשאיר את זה ליום שלישי.

משה גפני: תודה רבה, הישיבה נעולה.